Jenny McCarthy haki huumepäissään läheisyyttä erikoiselta taholta.

Jenny McCarthy kirjoitti itsestään paljastuskirjan. SPLASH/AOP

Playboy-mallina tunnettu Jenny McCarthy kertoo olleensa kerran niin sekaisin huumeista, että yritti harrastaa seksiä puun kanssa.

Rannalla naisseurassa ollut McCarthy oli riisuutunut alasti ja tuntenut jalkansa niin huteriksi, että otti tukea puusta.

- Löysin itseni syleilemästä puuta. Sen pinta tuntui niin hyvältä, että aloin hieroa päätäni ja rintojani sitä vasten. Suoraan sanoen nylkytin puuta! hän tunnustaa omaelämäkerrassaan.

Muutkin alkoivat sekoilla, kun Jenny tajusi heidän olevan alasti ja ehdotti palaamista rannalle ja pukeutumista.

Malli-näyttelijä sanoo myös kuulleensa päässään ääniä.

- Ääni hengitti niskaani ja toisti kerta toisensa jälkeen: Bimbot limbossa. Olin varma, että se oli Jumala, joka halusi rankaista minua.

Sittemmin nelikymppinen tähti on jättänyt huumeidenkäytön.

Jenny McCarthyn julkinen ura alkoi Playboy-mallina. Sittemmin hän laajensi osaamistaan menestyksekkäästi juontamisen, komedian ja näyttelemisen saralle.

2000-luvulla Jenny seurusteli viisi vuotta koomikko Jim Carreyn kanssa. Aiemmin tänä vuonna hän tapaili amerikkalaisen jalkapallon pelaajaa, mutta pariskunta päätti suhteensa elokuussa. Tällä hetkellä suorasuinen kaunotar viihtyy siis sinkkuna.